Lilya Budjurova

**Lilya Rustemovna Budjurova** (, ; 1958-yil 1-noyabrda Toshkent viloyati Angren shahrida tugʻilgan) — qrim-tatar shoirasi va jurnalisti. Ukrainada xizmat ko‘rsatgan jurnalist (2005-yil).

## Biografiyasi

Lilya Budjurova 1958-yil 1-noyabrda O‘zbekistonning Angren shahrida tug‘ilgan. 1979-yilda Nizomiy nomidagi Toshkent pedagogika universitetinining filologiya fakultetini tamomlagan. 1979-1991-yillarda rus va xorijiy til adabiyoti fani oʻqituvchisi sifatida faoliyat yuritgan.

## Ijodiy faoliyati
1989-yilda Lilya birinchi „Nekuplenniy bilet“, keyinchalik „Kogda mi vernyomsya“ samizdat to‘plamlarini nashr ettirgan. 1991-yilda u Qrimga ko‘chib o‘tgan. 1991-yildan 1997-yilgacha shoira Qrim-tatar gazetasining siyosiy nashri hisoblangan Avdetga bosh muharrirlik qilgan. Uning so‘zlariga ko‘ra, u Mustafo Jemilyevni (ukrainalik siyosatchi)tanqid qilgani uchun ishdan bo‘shatilgan.

Budjurova 1991-yildan 2011-yilgacha Qrim-tatar tahririyati muharriri, so‘ngra „Qrim“ davlat teleradiokompaniyasining yetakchi muharriri sifatida faoliyat olib borgan. Yillar davomida u bu yerda „Ona-yurt“, „Xavfli hudud“, „Bosh muharrir“ kabi qator mualliflik dasturlarini yo‘lga qo‘ygan va efirga uzatgan.
*	2004-2014-yillarda „Pervaya Krimskaya“ gazetasi bosh muharriri;
*	1992-2009-yillarda „STB“ telekanali muxbiri;
*	1992-yildan shu kungacha „France Press“ axborot agentligi muxbiri lavozimida ishlab kelgan.
*	Jurnalist tashabbusi bilan „Ukrainskaya pravda“ onlayn gazetasi chop etilgan.
*	1997-yildan Qrim erkin jurnalistlar uyushmasi raisi etib saylangan.
*	2012-yildan — „ATR“ telekanalining axborot siyosati bo‘yicha bosh direktori o‘rinbosari;
*  „Gravitatsiya“ siyosiy-ijtimoiy teleko‘rsatuvi muallifi.
Budjurova bu lavozimni 2015-yil 1-aprelda telekanal yopilishi munosabati bilan tark etgan.
*	2015-yil avgust oyidan — „Qara Deniz production“ ishlab chiqarish studiyasi direktori o‘rinbosari;
* Har yili anʼanaviy tarzda o‘tkazilib kelinadigan „Sanlı ses“ isteʼdodli bolalar tanlovining tashkilotchilaridan biri.
* 2016-yilda u qrimlik musulmon mahbuslar farzandlarini qo‘llab-quvvatlash bo‘yicha „Bizning bolalarimiz“ ijtimoiy harakati asoschilaridan biriga aylangan.

## Ijtimoiy-siyosiy hayotdagi faolligi

Budjurova 1991-yilda Qirim-tatar xalqining II Qurultoyiga delegat etib saylangan. Qrim-tatar xalqi tomonidan ikki marta ushbu lavozimga tayinlangan(1991-yildan 1997-yilgacha aʼzo).
1994-yildan 1998-yilgacha Qrim Avtonom Respublikasi Oliy Kengashi deputati bo‘lgan.
2015-yil 2-noyabr kuni Lenur Islomovga nisbatan qo‘zg‘atilgan jinoyat ishi bo‘yicha uyida tintuv o‘tkazilgan.

## Mukofotlari
*	1992-yilda Ikki samizdat sheʼriy to‘plami va bir qator publitsistik maqolalari uchun Ismoil Gasprinskiy mukofoti sovrindori;
*	Qrim Avtonom Respublikasi Vazirlar Kengashining Faxriy diplomi (2000-yil mualliflar jamoasi tarkibida) ;
*	2001-yil Vasiliy Stus mukofoti laureati;
*	2005-yili Ukrainada xizmat ko‘rsatgan jurnalist ;
*	2015-yili III darajali ,,Buyuk xizmatlari uchun" ordeni;
*	„Jurnalistikaning yuqori standartlari“ mukofoti (Ukraina, 2018-yil) — „Yuqori sifatli mintaqaviy media loyihasi uchun“ nominatsiyasida, media — Crimean Tatars sifatida eʼtirof etilgan.
## Manbalar

## Havolalar
* Лиля Буджурова (Слезы народа) 
* Кримологія